2015թ. «Էլեկտրիկ Երևան» ակցիայի ընթացքում ոստիկանների բռնություններից տուժած լրագրողների գործով այսօրվա դատական նիստին դատախազը հանդես եկավ մեղադրական ճառով: Վերջինս ամբաստանյալներ Տաճատ Նորատունկյանին, Արթուր Այվազյանին, Կոստան Բուդաղյանին մեղադրանք առաջադրեց Քրեական օրենսգրքի 164-րդ հոդվածի 2-րդ մասի, իսկ Դավիթ Փերիխանյանին` 164-րդ հոդվածի 1-ին մասով և 185-րդ հոդվածի 1-ին մասով եւ խնդրեց դատարանին պատիժ նշանակել նվազագույն աշխատավարձի հինգհարյուրապատիկի չափով, այսինքն` 500.000 դրամ: Դատախազը որպես մեղմացուցիչ հանգամանք նշեց այն փաստը, որ ամբաստանյալներն իրենց խնամքի տակ ունեն անչափահաս երեխաներ: